टिकट बंटवारे से पहले महागठबंधन में उठापटक पर JDU ने कसा तंज
टिकट बंटवारे से पहले ही महागठबंधन में उठापटक शुरू हो गई है. पहले जीतन राम मांझी की पार्टी हम से प्रदेश अध्यक्ष वृषिण पटेल और प्रवक्ता दानिश रिजवान ने इस्तीफा दिया. उसके बाद उपेंद्र कुशवाहा की पार्टी आरएलएसपी को कार्यकारी अध्यक्ष नागमणि ने बाय-बाय कर दिया. महागठबंधन में सीट बंटवारे पर माथापच्ची अब भी जारी है.
आओ वसंत तुम्हार स्वागत…
कांग्रेस गठबंधन में अधिक सीटों की दावेदारी कर रही है. साथ ही कई सीटों पर राजद और कांग्रेस आमने-सामने भी हैं. वहीं, गठबंधन में कई अन्य छोटे दलों के होने से सीट शेयरिंग पर जल्द बात नहीं बन पा रही है. ऐसे में नेताओं के पार्टी छोड़ने से ये मामला और उलझता जा रहा है.
‘चुनाव के समय ये सब तो चलता रहता है’
इस सबके बावजूद महागठबंधन के नेताओं का कहना है कि इसमें शामिल पार्टियां एकजुट हैं और हम सब मिलकर बिहार की सभी 40 सीटों पर जीत दर्ज करेंगे. शरद यादव की पार्टी लोजद के नेता और पूर्व विधान सभा अध्यक्ष उदय नारायण चौधरी ने कहा कि यह सब तो चलता रहता है, जो टिकट के लोभी हैं वहीं इस तरह की हरकत कर रहे हैं. उन्होंने कहा कि यह एनडीए की साजिश है, लेकिन वो इसमें कामयाब नहीं होंगे.
MUST READ: लालू-राबड़ी शासन में जनता को मिले इन सौगातों को पढ़ ले तेजस्वी जी : आचार्य व्यंकटेश शर्मा
‘महागठबंधन में सत्ता के लोलुप लोग’
इधर, महागठबंधन में मचे उठापटक से एनडीए के नेता खुश हैं. जदयू प्रवक्ता सुनील कुमार ने कहा कि ये लोग किसी तरह सत्ता हासिल करने वाले लोग हैं. उन्होंने कहा कि जहां सत्ता के लोलुप लोग रहेंगे, वहां इस तरह की उठापटक होनी ही है और आगे भी होगी.
Related Topics:#disputeALLIANCE PARTIESattackbreaking-newsJDUMAHA GATHBANDHANRJDSeat Sharing
लालू-राबड़ी शासन में जनता को मिले इन सौगातों को पढ़ ले तेजस्वी जी : आचार्य व्यंकटेश शर्मा
आखिरकार तेजस्वी यादव ने रखी सुप्रीम कोर्ट की बात, खाली किया सरकारी बंगला
मुजफ्फरपुर शेल्टर होम मामले से जुड़ी मुख्यमंत्री नीतीश कुमार की खबर को लेकर शनिवार को सनसनीखेज खबरें बनती रहीं. खबर आई कि सीएम नीतीश कुमार के विरुद्ध सीबीआई जांच होने वाली है. जाहिर है सीएम नीतीश का नाम आते ही इस पर चारों ओर चर्चा होने लगी और विपक्ष ने भी हमले तेज कर दिए. हालांकि जब अन्य वकील ने टेक्निकल पक्ष को बताया तो मामला टांय-टांय फिस्स हो गया. वकील शरद सिन्हा ने साफ किया कि ऐसी कोई बात ही नहीं है. उन्होंने स्पष्ट किया कि इन तीनों के खिलाफ जांच का कोई आदेश नहीं दिया गया है. एक सामान्य प्रक्रिया के तहत सिर्फ सीबीआई को फॉरवर्ड किया गया है. इसके लिए कोई जांच का आदेश नहीं दिया गया है.
दरअसल बालिका गृह कांड में गिरफ्तार डॉक्टर अश्विनी ने अपने वकील के जरिए अर्जी दी है. इसमें मांग की गई है कि बालिका गृह के संचालन में सीएम नीतीश कुमार, समाज कल्याण प्रधान सचिव अतुल प्रसाद और तत्कालीन डीएम धर्मेंद्र सिंह की भूमिका की जांच की जाए. पॉक्सो कोर्ट ने इसे सिर्फ सीबीआई को फॉरवर्ड किया है कि आप देखें कि मामला क्या है.
इसी खबर को जाने-अनजाने कई न्यूज चैनलों और न्यूज वेब साइट्स ने याचिकाकर्ता के वकील सुशील ओझा के बयान के आधार पर सीबीआई जांच की खबर चला दी. लेकिन वकील शरद सिन्हा ने इसके टेक्निकल पक्ष को उजागर कर तस्वीर साफ कर दी. आपको बता दें कि पिछले वर्ष मुजफ्फरपुर शेल्टर होम में बच्चियों के यौन शोषण की बात सामने आई थी.
इसके बाद 28 मई, 2018 को एफआईआर दर्ज कराई गई. फिर 31 मई को 46 नाबालिग लड़कियां मुक्त करवाई गईं और संचालक ब्रजेश ठाकुर समेत 20 लोग गिरफ्तार किए गए थे. मामले की जांच कर रही है सीबीआई और नीतीश सरकार पर बीते हफ्ते ही सुप्रीम कोर्ट ने गंभीर संवाल उठाते हुए ये केस पटना से दिल्ली के साकेत पॉक्सो कोर्ट ट्रांसफर कर दिया है. जहां अगले हफ्ते से सुनवाई शुरू होगी.
देश में सरकारें बदलीं, सेनाध्यक्ष बदले लेकिन नहीं बदली तो पाकिस्तान की फितरत. सीमा पर जवानों की शहादत का सिलसिला थमा, न ही पाकिस्तान की हरकतों पर लगाम लग रही है. सितंबर का सर्जिकल स्ट्राइक भी पाकिस्तान को सबक सिखाने में नाकाम लग रहा है. इसका ताजा सबूत है कश्मीर में 2 भारतीय जवानों के साथ हुई बर्बरता. देश एक बार फिर कड़े एक्शन की मांग कर रहा है, बयानबाजी भी जमकर हो रही है.
एक ओर पाकिस्तान की बर्बरता के शिकार हुए शहीदों को अंतिम विदाई दी जा रही है तो दूसरी तरफ पूरे देश में गुस्से का उबाल है. वहीं कुछ लोग अपने को ही चमकाने में लगे हैं. जहां छोटे भाई और विपक्ष के नेता तेजस्वी यादव प्रधानमंत्री को 56 इंच का सीना यादा करा रहे हैं. वहीं बड़े भाई और राजद के कृष्ण तेजप्रताप यादव अपने को चमकाने के लिए कॉलेज के छात्र नेताओं पर बर्बरता दिखा रहे है. ताकि मीडिया में वे सुर्खियां बटोर सकें.
स्नातक चेतना मंच के राष्ट्रीय अध्यक्ष आचार्य व्यंकटेश कुमार शर्मा ने पुलवामा आंतकी हमले में शहीद हुए सैनिकों को श्रद्धांजलि देते हुए कहा कि सारा देश इस दुख की घड़ी में उनके परिजनों के साथ खड़ा है. वहीं लालू यादव के दोनों राजकुमार अपनी—अपनी राजनीति चमकाने में लगे हैं. सबसे मजेदार बात यह है कि खुद तेजप्रताप उन लड़कों को मिलने बुलाते हैं, उन्हीं पर बदसलूकी करने और बॉडीगार्ड का बंदूक छिनने का आरोप लगाकर पहले पिटाई करवाते हैं. स्वयं थाने में जाकर उनके खिलाफ एफआईआर करवाते हैं. यदि तेजप्रताप के हरकतों पर गौर करें तो इससे यहीं पता चलता है कि उनकी राजनीति अब कुंद हो गई है.
MUST READ: FIR के बाद भी पुलिस ने छोड़ा बिल्डर को,थानाध्यक्ष को देना होगा जवाब
वे सिर्फ अब शो बाजी करके अपने को राजनीति में बनाए रखना चाहते हैं. मालूम हो कि बीतें दिनों विधानसभा में भी यह अपने प्राइवेट बाउंसर लेकर पहुंचे. एक ओर जहां बाउंसर मीडिया को देखकर भागने लगे वहीं तेजप्रताप ने मीडिया को माध्यम बनाकरविधानसभा के सुरक्षा व्यवस्था पर ही सवाल खड़े कर दिए थे.
MUST READ: पुलवामा आतंकी हमला: बिहार के दो बेटे भी शहीद, मसौढ़ी के संजय सिंह, भागलपुर के रतन ठाकुर
इधर तेजस्वी यादव इस शहादत के आड़ में देश के मुखिया को बुजदिल बताने में जुटे है. तो मैं उनसे ही कहता हूं कि महागठबंधन के दूसरे सबसे बड़े घटक दल कांग्रेस के नेता सह प्रसिद्ध क्रिकेटर नवजोत सिंह सिद्धू से यह सवाल क्यों नहीं पूछते कि एक बार नहीं दो—दो बार पाकिस्तान की यात्रा करके शांति दूत बनने की कोशिश की. तो फिर क्यों उनके करीबी मित्र जो पड़ोसी मुल्क के मुखिया है उसके बाद भी देश को इतनी बड़ी तकलीफ दे दी. इसके बावजूद वे खामोश है.
याद करा दूं कि भारत के पूर्व क्रिकेटर और नेता नवजोत सिंह सिद्धू ने इमरान खान के पाकिस्तान का प्रधानमंत्री बनने पर पाकिस्तान-भारत शांति प्रक्रिया के लिए बेहतर साबित होने का दम भरा था. जनरल बाजवा से गले लगने पर सिद्धू ने कहा था कि, बाजवा ने गले लगकर मुझसे कहा, ‘हम शांति चाहते हैं’. गौरतलब हो कि पाक सेना प्रमुख के साथ सिद्धू के गले लगने पर भारत में बवाल हो गया था. तेजस्वी जी पहले अपने नेताओं और खुद की नैतिकता से प्रश्न करें. देश के इस शोक की घड़ी में राजनीतिक रोटी सेंकना बंद करें.
MUST READ: बढ़ते अपराध के कारणों को चित्रों से कराया रु-ब-रु
विपक्ष नेता एनडीए में कितने शहीद और यूपीए में कितने शहीद कि गिनती न करें. भारतीय सेना के वीर और शहीदों के घरवाले इस तरह की राजनीति से परेशान होते हैं. भारत की जनता इस वक्त कड़ा एक्शन चाहती है, ना कि राजनीतिक बयानबाजी. पाकिस्तान को निर्णायक सबक सिखाने की चेतावनी ये सब कब तक काम करेगा. सवाल है कि इस बीमारी का इलाज क्या है! यहां इन्हीं सवालों के जवाब तलाशने की कोशिश एकजुट होकर की जाए.
तेजप्रताप ने कंसा तंज, कहा- BJP सरकार में पढ़े-लिखे युवा हुए बेरोजगार
लालू प्रसाद यादव के बड़े बेटे और प्रदेश के पूर्व स्वास्थ्य मंत्री तेज प्रताप यादव ने केंद्र और राज्य सरकार पर जमकर निशाना साधा है. उन्होंने कहा कि राज्य सरकार का एकबाल खत्म हो गया है. प्रदेश में आपराधिक घटाओं में बढ़ोतरी हो रही है. हद तो यह है कि आम आवाम के साथ- साथ नेता भी सुरक्षित नहीं हैं. वहीं, केंद्र सरकार पर हमला बोलते हुए तेजप्रताप ने कहा कि बड़े- बड़े सपने दिखाने वाले मोदी जी ने छात्र और नौजवानों को बेरोजगार बना दिया है. अब ऐसे दिन आ गए हैं कि युवा बेरोजगार होकर भटक रहे हैं.
बता दें कि अपनी बदलाव यात्रा के तीसरे चरण के दौरान जहानाबाद में पूर्व स्वास्थ्य मंत्री ने ये बातें कही. इस दौरान उन्होंने मंच से सम्बोधित करते हुए कहा कि भीड़ को आगामी लोकसभा चुनाव में एकजुट होकर राज्य और केंद्र सरकार को सत्ता से उखाड़ फेकना है. उन्होंने कहा कि हमारी लड़ाई आरएसएस और भाजपा से है. क्योंकि ये दोनों समाज का बंटवारा कर आपस में एक दूसरे को लड़वा रहे हैं.
तेजप्रताप ने पीएम मोदी पर तंज करसते हुए कहा कि जब से वे प्रधानमंत्री बने हैं तब से देश में पढ़े-लिखे युवाओं में बेरोजगारी बढ़ी है. तेज ने कहा कि अब पूरे देश में बदलाव लाना है. इस बदलाव की हवा बिहार से बहेगी. मालूम हो कि लालू के लाल अभी बदलाव यात्रा पर चल रहे हैं. इसकी शुरुआत उन्होंने शिवहर से की थी. तब उन्होंने मंच से शंख भी फूंका था. साथ से मनोरंजन करने के लिए बांसुरी भी बजाई थी.
Astrology33 mins ago